bse
రూ.4లక్షల కోట్లకు చేరిన మార్కెట్‌ విలువలు
ముంబయి, ఆగస్టు 18: ఐటిసి మార్కెట్‌ విలువలు భారీగాపెరిగాయి.జిఎస్‌టి అమలు వినియోగరంగ ఉత్పత్తుల కంపెనీలకు భారీగా కలిసొచ్చినట్లు తెలు స్తోంది. ఎన్‌ఎస్‌ఇలో ఐటిసి షేర్లు 354.8 రూపా యలుగా ట్రేడింగ్‌ జరిగింది. వీటితో మార్కెట్‌ విలువలు నాలుగు లక్షలకోట్లకు చేరుకుంది. మొత్తం 294 పాయింట్ల లబ్దితో బిఎస్‌ఇ సెన్సెక్స్‌ కూడా భారీగా పెరిగింది. ఐటిసి ఒక్కటే సెన్సెక్స్‌ 172 పాయింట్లు మద్దతునిచ్చింది. పన్ను వ్యూహం పరంగా సిగరెట్లపై జిఎస్‌టి తిరిగి కొంత పునః సమీక్ష చేయడం ఐటిసికి కలిసొచ్చింది. కంపెనీ బ్రాండెడ్‌ ప్యాకేజి ఫుడ్స్‌ను విక్రయిస్తున్నది. హోటల్స్‌, పేపర్‌బోర్డులు, వ్యవసాయ అనుబంద ఉత్పత్తులు ఉన్నాయి. ఇతర అన్ని రకాల వ్యాపా రాలను నిర్వహిస్తున్నది. మొత్తంగా ఐటిసి 62.7 శాతం టర్నోవర్‌ సిగరెట్లనుంచే పొందుతున్నది. పన్నుభారం సిగరెట్లపై తగ్గినపక్షంలో ద్వంద్వపన్ను ల విధానం తొలగింపుజరిగితే ఐటిసికి మరింతగా కలిసొస్తుంది. అంతకుముందు వ్యాట్‌ ఎంఆర్‌పిపై అదనంగా విధించేవారు. వీటితోపాటే ఎక్సైజ్‌సుం కం కూడా ఉండేది. ప్రస్తుతం వీటన్నింటితోను 5-6శాతం ధరలు తగ్గుముఖం పట్టినట్లు తెలుస్తోం ది.
ఇటీవలి ప్రభుత్వ నోటిఫికేషన్‌లో సిగరెట్లపై అదనపు సుంకం ఉంటుందనిప్రకటించింది. అయితే ఇప్పటివరకూ దానిపై స్పష్టతలేదు. జుపస్తుతం జాతీయ ప్రకృతి విపత్తులనిధిని వసూలు చేస్తు న్నారు. ఈ సుంకం అమలవుతుందా లేదా అన్న స్పష్టత కూడా లేదు. మోర్గాన్‌ స్టాన్లీ ప్రతినిధులు మాత్రం నాలుగుశాతం సిగరెట్లపై పన్నులు తగ్గింపు ఉంటుందని అంచనావేస్తున్నారు.అలాగేమరో రెండు శాతం ధరల సరళీకృతం ఉంటుందని అంచనా. సిగరెట్లపై ఎన్‌సిసిడి అంటే విపత్తులనిధి అమల య్యే అవకాశం లేదన్న అంచనాలున్నాయి. ఏడు శాతం సిగరెట్లపన్నుల్లోను, 3.5శాతం ధరల సరళీ కృత విధానంలోను సడలింపులు ఉన్నందున జిఎస్‌టి పరిధిలో సరపరా పరంగా కొంత పన్ను పెరుగుతుందని, ఐటిసి కూడా పంపిణీ మార్జిన్‌ సుమారు రెండు శాతం పాయింట్లు పెంచే అవకాశం లేకపోలేదని అంచనాలున్నాయి. మరోకొన్ని రోజుల్లో ఈ విపత్తులనిధి విధింపుపై స్పష్టత రాగల దన్న అంచనాలునానయి.
ప్రస్తుతం సిగరెట్లపై పన్ను విధానం కొంత తలనొప్పులు తెచ్చేదిగానే ఉంది. ఇన్వెస్టర్లు అంచనాలను చూస్తేప్రభుత్వం ఖచ్చితంగా సిగరెట్ల వినియోగంపై కఠినంగా ఉంద ని అందువల్ల పన్నులు మరింతపెంచే అవకాశం లేకపోలేదని వీటికితోడు అక్రమ సిటరెట్ల వ్యాపారం కూడా పెరిగే అవకాశం ఉందని అంచనాలు వేస్తున్నారు. దీనివల్ల పన్నులరంగంలో సడలింపులు ఉంటే వసూళ్లు కూడా పెరుగుతాయన్న అంచనా లున్నాయి. ఆరోగ్యపరమైన ఆంక్షలపరంగా కంటే వ్యాపారపరంగా ఎదురవుతున్న సవాళ్లను కూడా పరిగణనలోనికి తీసుకోవాల్సి ఉందని నిపుణులు సూచిస్తున్నారు. ఇటీవలి స్టాక్‌ ర్యాలీని చూస్తే మార్కెట్‌ నిపుణులు ఐటిసి స్టాక్‌పట్ల అప్ర మత్తంగా ఉండాలని సూచిస్తున్నా రు.
2017 కేలండర్‌ సంవత్సరంలో ఐటిసి 43శాతం లాభపడింది. బిఎస్‌ఇ సెన్సెక్స్‌ 17శాతం ర్యాలీ, 32శాతం బిఎస్‌ఇ ఎఫ్‌ఎంసిజి సూచి ర్యాలీతో పోలిస్తే భారీగా పెరుగుదల నమోదు చేసింది. ఇప్పటికిప్పుడు సిగరెట్లపై ప్రభు త్వం భారీగా పన్నులు విధించే అవకాశం లేదని, వీటికి తోడు ఐటిసి ఇతర గ్రూప్‌ వ్యాపారాలు కూడా అనుకున్నంత జోరు గా లేవని ఈక్వినామిక్స్‌ ఎండి జి.చొక్క లింగం వెల్లడించారు. మోర్గాన్‌ స్టాన్లీ అంచనాలనుచూస్తే ఐటిసి లక్ష్యనిర్దేశిత ధర రూ.310గా ఉంది. నోమురా లక్ష్యనిర్దేశిత ధర 14శాతం ఎగువవరకూ కొనుగోలు చేయవచ్చని చెపుతోంది. గతనెల 30వ తేదీనివేదికలో ఐటిసిని 311వద్ద కొనుగోలుచేయవచ్చని సూచించిన సంగతి తెలిసిందే. మొత్తం మీద జిఎస్టీ అమలువల్ల ఎఫ్‌ఎం సిజిరంగానికి భారీగాలబ్దిజరుగుతునందన్నది ఐటిసి వంటి సంస్థల దూకుడును బట్టి స్పష్టం అవుతోంది.